A Tanács irányelve
(1988. május 3.)
a szarvasmarhafélék, a sertések és a friss hús harmadik országokból történő behozatalára vonatkozó egészségügyi és állat-egészségügyi vizsgálatok problémáiról szóló 72/462/EGK irányelv módosításáról
(88/289/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel a legutóbb a 87/64/EGK irányelvvel [4] módosított 72/462/EGK irányelv [5] állapította meg a szarvasmarhafélék, a sertések és a friss hús harmadik országokból történő behozatalára vonatkozó és egészségügyi és állat-egészségügyi ellenőrzések követelményeit;
mivel a friss hús Közösségen belüli kereskedelmét érintő egészségügyi problémákró1 szóló, 1964. június 26-i 64/433/EGK tanácsi irányelvet [6] a 88/288/EGK irányelv [7] módosította a vágási melléktermékek és belsőségek kereskedelme és azon lehetőség vonatkozásában, hogy a levágást megelőző és levágást követő vizsgálatok keretében a sajátos helyi viszonyok számításba vételére egyéb vizsgálatokat is elfogadjanak; ugyanakkor a 64/433/EGK irányelv által nyújtott egészségügyi garanciákat a harmadik országokból származó behozatalra is érvényesíteni szükséges,
ELFOGADTA EZT AZ IRÁNYELVET:
1. cikk
A 72/462/EGK irányelv az alábbiak szerint módosul:
1. A 4. cikk (1) bekezdésének második mondata helyébe a következők lépnek:
"A 30. cikkben megállapított eljárás alapján meghatározandó részletes végrehajtási utasításoknak megfelelően a Bizottság módosíthatja, illetve kiegészítheti e jegyzéket vagy jegyzékeket, az 5. cikkben előírt ellenőrzések eredményével összhangban, amelyekről mindenekelőtt a tagállamokat tájékoztatta.
Nehézségek esetén az ügyet a 29. cikkben megállapított eljárással összhangban a bizottság elé kell utalni.
A Tanács a Bizottság jelentése alapján 1990. január 1. előtt felülvizsgálja e rendelkezéseket."
2. A 17. cikk (2) bekezdésének b) és d) pontja a következő mondattal egészül ki:
"A 29. cikkben megállapított eljárással összhangban további követelményekről lehet határozni, amely igazodik a név szerint meghatározott országokban az emberi egészséget veszélyeztető egyes betegségek tekintetében fennálló különleges helyzethez."
3. A 18. cikk (1) bekezdése b) pontjának első mondata helyébe az alábbi rendelkezés lép:
"b) a vágóhidakról szarvasmarhából származó negyednél kisebb darabok, csontozott hús, vágási melléktermék és belsőség vagy szeletelt máj.… (a fennmaradó rész változatlan)…".
4. A 18. cikk az alábbi bekezdéssel egészül ki:
"(4) A Tanács a Bizottság javaslatára minősített többséggel dönthet a szarvasmarhaféléktől eltérő állatfajok szeletelt májának behozataláról."
5. A 20. cikk (3) bekezdése helyébe a következő rendelkezés lép:
"b) friss hús:
i. olyan állatokból származik, amelyeknek a 81/602/EGK és 88/146/EGK [8] alapján tiltott hormonális anyagokat adtak;
ii. amely a 81/602/EGK irányelv 4. cikkének és a 85/649/EGK irányelv 2. és 7. cikkében meghatározott kivételekkel összhangban engedélyezett hormonhatású anyagok szermaradványait, antibiotikumok, peszticidek vagy más anyagok szermaradványait tartalmazza…(a fennmaradó rész változatlan).…"
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1989. január 1-jéig megfeleljenek, és erről haladéktalanul értesítik a Bizottságot.
3. cikk
Ennek az irányelvnek a tagállamok a címzettjei.
Kelt Brüsszelben, 1988. május 3-án.